มีอาการปวดศรีษะมานานทานยาพาราเป็นเวลานานแล้วไม่หาย เลยไปหา วัดความดันแล้ว 158/94 4ครั้ง แต่ละครั้งมีการนั่งพัก เป็นเวลา 15 นาที คุณเลยให้ทานยาลดความดัน เช้า 1 เมด ลดไขมัน เย็น1 เม็ด ทานยามา 1 อาทิตย์ แล้วแต่อาการปวดยังไม่หายไป จะมีอาการปวดด้นหลังท้ายทอย และด้านหน้าผาก อายุ37 ปี (เคยวัดไขมันตอน34 ประมาน 200กว่าค่ะ) อยากทราบว่า ต้องทานยานานแค่ไหนถึงหายปวดศรีษะ
สวัสดีค่ะ จากที่เล่ามา แนะนำให้วัดความดันซ้ำที่บ้านดูนะคะ หากความดันโลหิตตัวบนน้อยกว่า 140 มิลลิเมตรปรอท แสดงว่ายาความดันที่จ่ายออกฤทธิ์ได้ดีแล้วค่ะ หากเป็นลักษณะแบบนี้ แสดงถึงว่า โรคความดันโลหิตสูง อาการปวดศีรษะเป็นคนละโรคกันนะคะอาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นดังนั้นหาก ตรวจวัดแล้วความดันโลหิตอยู่ในเกณฑ์ที่ดี เรื่องอาการปวดศีรษะควรกลับไปพบแพทย์ก่อนนัดนะคะ เพื่อตรวจหาสาเหตุอื่น และรับการรักษาสาเหตุนั้นๆเพิ่มเติมค่ะระหว่างนี้ยาที่ได้มาทั้งยาลดความดันโลหิตและยาไขมันยังแนะนำให้รับประทานต่อนะคะ เพื่อควบคุมโรคความดันโลหิตและไขมันในเลือดที่สูงค่ะ